**HODNOTIACE PORTFÓLIO Z FYZ**

POČAS PRERUŠENÉHO VYUČOVANIA OD 30. MARCA 2020 DO ODVOLANIA

Hodnotiace portfólio bolo zostavené tak, aby v čase prerušeného vyučovania bola:

* **akceptovaná jedinečnosť podmienok žiakov na vzdelávanie** a
* **zabezpečená spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie.**

 V čase mimoriadnej situácie nemôže byť žiak hodnotený stupňom prospechu nedostatočný alebo dosiahol neuspokojivé výsledky, t. j. **nemôže opakovať ročník**.

!!! Vo výnimočných prípadoch je však možné pred postupom do vyššieho ročníka preskúšanie u tých žiakov, ktorí **zo subjektívnych príčin nesplnili požiadavky vyučovania na diaľku a dosiahli neuspokojivé výsledky za obdobie pred prerušením vyučovania** (preskúšanie je možné najneskôr do 31. 8. 2020). O preskúšaní žiaka rozhoduje pedagogická rada.

Komisionálnu skúšku môžu absolvovať žiaci, ktorí v 1. polroku dostali **známku nedostatočnú z dvoch a viac predmetov alebo boli neklasifikovaní.** !!

**Podmienky hodnotenia predmetu FYZ v čase prerušeného vyučovania**:

* žiak musí splniť **minimálne 2 predpísané povinné úlohy**, ktoré musí vyučujúcemu odovzdať elektronicky (EduPage, email), prípadne inou formou po dohode s vyučujúcim
* odovzdané úlohy budú hodnotené učiteľom ***slovne***
* Záverečné hodnotenie dištančného vzdelávania bude realizované pojmami:
* a) „**absolvoval (a) s veľmi aktívnym prístupom**“ - ak žiak vypracuje a odovzdá 100% - 90% zadaní a úloh
* b) „**absolvoval (a) v rámci svojich možností“** - ak žiak vypracuje a odovzdá 89% - 50% zadaní a úloh
* c) „**absolvoval (a) nepravidelne**“ - ak žiak vypracuje a odovzdá 49% - 30% zadaní a úloh
* d) **„nesplnil (a) kritéria hodnotenia určené základnou školou**“ -ak žiak vypracuje a odovzdá 29% - 0% zadaní a úloh .

 **Predmet FYZ bude v 2.polroku klasifikovaný známkou; známka** na vysvedčení bude udelená na základe:

* + *známok získaných v čase riadneho vyučovania (od 1. 2. 2020 do 13. 3. 2020),*
	+ *hodnotenia žiackeho portfólia v čase prerušeného vyučovania, zohľadňujúce vekové a individuálne osobitosti žiaka a prihliadajúce na jeho psychickú i fyzickú disponovanosť,*
	+ *z podkladov hodnotenia výsledkov žiaka za 1.polrok,*
	+ *sebahodnotenia žiaka.*

**PODKLADY NA HODNOTENIE,**

**požadovaný výkon, učivo a výstupy podľa jednotlivých ročníkov:**

**6. ročník**

|  |  |  |  |
| --- | --- | --- | --- |
| **VÝKON** | **UČIVO** | **VÝSTUP** | **POZNÁMKY** |
| *Dokáže po príprave určiť* *spôsoby správania sa telies v kvapalinách od podmienok a vlastností telies* | **Správanie sa telies v kvapalinách** | Dištančné úlohy | - |
| *Dokáže po príprave premieňať jednotky dĺžky a obsahu* | **Tvorba projektov** | **Povinná úloha** | Slovné hodnotenie |
| *Dokáže po príprave posúdiť správanie sa plynov v závislosti od jeho hustoty* | **Hustota plynov** | Dištančné úlohy | **-** |
| *Dokáže ukázať na paralely medzi kvapalinami a plynmi, vie logicky posúdiť ako sa telesá správajú, vzhľadom na hustotu, tvar, objem a teplotu* | **Súhrnné opakovanie - Správanie sa telies v kvapalinách a plynoch** | **Povinná úloha -** test | Slovné hodnotenie |

**7. ročník**

|  |  |  |  |
| --- | --- | --- | --- |
| **VÝKON** | **UČIVO** | **VÝSTUP** | **POZNÁMKY** |
| *Dokáže po príprave riešiť úlohy s využitím vzťahu pre výpočet tepla* | **Látka a teplo. Výpočet tepla** | * **Povinná úloha**- kontrolná práca
* Dištančné úlohy
 | Slovné hodnotenie |
| *Správne vypracuje úlohy na čítanie s porozumením. Dokáže uplatniť vzorec pri výpočte energetickej hodnoty potravín.* | **Teplo a využiteľná energia** | * Dištančné úlohy
 | - |
| *Aplikuje nadobudnuté vedomosti o teple v zadaných úlohách* | **Teplo-** opakovanie | * **Povinná úloha**- test
 | Slovné hodnotenie |

**8. ročník**

|  |  |  |  |
| --- | --- | --- | --- |
| **VÝKON** | **UČIVO** | **VÝSTUP** | **POZNÁMKY** |
| *Dokáže po príprave riešiť úlohy s využitím vzťahu pre výpočet mechanickej práce, výkonu.* | **Práca, výkon** | **Povinná úloha č. 1 –** vypočíta aplikačné úlohy na prácu a výkon | Slovné hodnotenie |
| *Dokážena príkladoch vysvetliť vzťah medzi mechanickou prácou a teplom, medzi mechanickou prácou a polohovou alebo pohybovou energiou telesa.* | **Pohybová a polohová energia** | Dištančné úlohy**Povinná úloha č. 2**  | Slovné hodnotenie |
| *Dokáže po príprave vymenovať rôzne zdroje energie.* | **Zdroje energia** | **Dištančné úlohy** | Slovné hodnotenie |

**9. ročník**

|  |  |  |  |
| --- | --- | --- | --- |
| **VÝKON** | **UČIVO** | **VÝSTUP** | **POZNÁMKY** |
| *Dokáže vysvetliť rozdiely vo vlastnostiach medzi sériovým a paralelným zapojením spotrebičov* | **Zapájanie spotrebičov v el. obvodoch** | Dištančné úlohy | **-** |
| *Dokáže vysvetliť podmienky vedenia el. prúdu v rôznych látkach* | **Vedenie el. prúdu v kvapalinách a plynoch** | **Povinná úloha-**test | Slovné hodnotenie |
| *Dokáže vysvetliť súvislosť medzi magnetickým a elektrickým poľom* | **Magnetické pole v okolí vodiča** | Dištančné úlohy | **-** |
| *Dokáže ukázať na paralely medzi rôznymi typmi obvodov a porovnať hodnoty napätia, prúdu a odporu v rôznych obvodoch* | **Súhrnné opakovanie** | **Povinná úloha-** test | Slovné hodnotenie |

**HODNOTIACE STUPNICE PRE 5. – 9. ROČNÍK PLATNÉ V ČASE PRERUŠENÉHO VYUČOVANIA**

- všetky hodnotiace stupnice boli upravené tak, aby bola akceptovaná ***jedinečnosť podmienok*** žiakov na vzdelávanie a  zabezpečená ***spravodlivosť pri hodnotení každého žiaka*** rešpektovaním ***individuálnych podmienok*** na domácu prípravu a dištančné vzdelávanie.

Hodnotiaca stupnica písomných odpovedí žiakov :

|  |  |  |
| --- | --- | --- |
| **Počet percent (%)** | **Slovné hodnotenie** | **Známka** |
| **100 – 80** | *vynikajúci* | 1 |
| **79 – 60** | *veľmi dobrý* | 2 |
| **59 – 40** | *dobrý* | 3 |
| **39 – 20** | *uspokojivý* | 4 |
| **19 - 0** | *neuspokojivý* | 5 |

Vypracovali:

***Mgr. Kullová Martina***

***Mgr. Čimborová Anna***

***Ing. Prašilová Margaréta***

***RNDr. Slivka Ján***